open-index/open-wikipedia-markdown huggingface dataset:
Kamehameha II

**Kamehameha II** (ca. 1797–1824) var den andre kongen av Kongeriket Hawaii. Han ble født under navnet *Liholiho*, og var Kamehameha I og Keopuolanis første sønn. Han ble utpekt til tronfølger fem år gammel. Kamehameha II giftet seg med Kamamalu, Kaahumanu II og Kaahumanu III.

Liholiho tok over tronen ved sin fars død i mai 1819, men ble tvunget til å innta en seremoniell rolle, da den administrative makten ble plassert hos Kaahumanu, sin fars favoritthustru, som ble gitt tittelen kuhina nui, som omtrent tilsvarer statsminister.

Kamehameha II er mest kjent for å ha brutt det urgamle religiøse tabuet kapu, seks måneder etter at han hadde begynt å regjere, og derfor effektivt også avskaffet det. Det var også i hans regjeringstid som de første kristne misjonærene kom til Hawaii.

I november 1823 reiste Kamehameha II med sin hustru Kamamalu til London for å innlede forhandlinger som skulle lede til en allianse mellom Hawaii og Storbritannia. Men før de traff kong Georg IV døde både han og hans hustru av meslinger, en sykdom som de ikke hadde motstandsstoffer mot.

Kamehameha døde den 14. juli 1824, og ble etterfulgt av sin yngre bror Kauikeaouli, som kom på tronen under navnet Kamehameha III.

## Referanser


## Eksterne lenker
* 
* 
* Kamehameha II (Liholiho) 1797–1824 on HawaiiHistory.com web site
*
Stiftelsen Skaperkraft

**Stiftelsen Skaperkraft** er en norsk kristen tankesmie som har som formål å «stimulere til refleksjon, bidra til debatt og engasjere til aktiv samfunnsbygging.» Organisasjonen tar utgangspunkt i individets egenverdi og det de mener er vårt felles ansvar for utvikling av et bærekraftig og inkluderende fellesskap. De er inspirert av Bibelens grunnleggende verdier og klassisk kristen tenkning, slik den blant annet kommer til uttrykk i Cape Town-erklæringen.

Tankesmien publiserer artikler, notater og bøker, og arrangerer debattmøter om tema som er sentrale for organisasjonen. Den er etablert i Oslo, men har også aktivitet andre steder i Norge, og den er engasjert i internasjonale samarbeidsprosjekter. 

Stiftelsen arbeider blant annet med «Jubileenes tiår – på vei mot 2030», knyttet til Nasjonaljubileet 2030.

Stiftelsen Skaperkraft ble stiftet 28. april 2011 av 70 personer fra ulike samfunnssektorer. Den finansieres gjennom bidrag fra enkeltpersoner, stiftelser og organisasjoner.

Fra 2015 til 2023 ledet Filip Rygg tankesmien. Joakim Magnus overtok som daglig leder 1. april 2023.

## Satsningsområder
Skaperkraft har seks definerte satsingsområder med konkrete målsetninger for hvert av områdene:

* *Tro og samfunn* – ta vare på det beste i vår kristne kulturarv i møte med andres tro i et sekulært, moderne og multikulturelt samfunn
* *Relasjonisme* – styrke samfunnets fellesskapsverdier og sosiale kapital
* *Økonomi, næringsliv og nyskaping* – frigjøre bærekraftig og etisk god skaperkraft for å bygge fremtiden
* *Forvaltning og solidaritet* – bidra til nasjonal og internasjonal bærekraftig velferdsøkning
* *Helse og livskvalitet* – fremme verdighet, etikk og ressursfordeling i behandling og omsorg
* *Utdanning* – promotere dannelse og frigjøring av individets potensial til samfunnets beste

## Referanser




## Eksterne lenker
*
Øystein Aasan

**Øystein Aasan** (født 17. mai 1977) er en norsk billedkunstner som jobber med collage, maleri og skulptur. Han er oppvokst utenfor Kristiansand og utdannet ved Kunsthøgskolen i Oslo. Han var i 2011–12 OCAs stipendiat på ISCP i New York. Aasan bor og jobber i Berlin.

Aasan har spesielt behandlet det modernistiske griddet, eller rutenettet, inspirert av en artikkel av Rosalind Krauss «The Originality of the Avant-Garde and Other Modernist Myths», som han bevisst feilleste for så bokstavelig å teste ut hennes påstand om at rutenettet er ugjennomtrengelig for språk. Hukommelse og arkitektur er andre temaer Aasan i særlig grad har behandlet i sitt kunstnerskap.

Øystein Aasan er innkjøpt av Sørlandets Kunstmuseum og Nasjonalmuseet i Oslo. I 2003 mottok han Høstutstillingsprisen sammen med Jan Christensen (billedkunstner).

## Biografi
### Utvalgte separatutstillinger
2022 Landsforeningen Norske Malere, Oslo (mars)
2019 Musée d’ Ar t Contemporaine Sion, Musée de Bagnes, Musée du Loetschental, Musée valaisan de la Vigne et du Vin, Sveits
2019 Kunstverein Rosa-Luxemburg Platz, Berlin
2018 Kristiansand Kunsthall
2015 Kunsthalle Lingen, Lingen (oktober)
2015 Fotogalleriet, Oslo (november)
2013 Kunstnerforbundet, Oslo
2012 LA SALLE DE BAINS, Lyon med Jean-Baptiste Maitre 
2011 NADA Miami, med LAUTOM contemporary
2011 LAUTOM contemporary, Oslo,
2011 Sørlandets Kunstmuseum, Kristiansand
2011 Gallery Weekend, PSM, Berlin
2011 FORDE, Genève
2010 Kunstverein Arnsberg, Tyskland
2009 La Vitrine, Paris
2008 PSM, Berlin
2008 Galerie Katharina Bittel, Hamburg
2008 LAUTOM contemporary, Oslo
2007 Lautom Contemporary, Oslo
2006 Korridor, Berlin
2006 Rogaland Kunstsenter, Stavanger

### Utvalgte gruppeutstillinger
2013 “Inside outside Architecture”, Nasjonalmuseet, Oslo 
2013 “Interzone”, C24 Gallery, New York
2012 “If you want it you can get it for the rest of your life” ISCP, New York 
2012 “Game of Life”, Kristiansand Kunsthall, Norway
2011 “Tailgates and Substitutes”, Thierry Goldberg, New York 
2011 “Totem and Taboo”, Museum Quartier Vienna,
2011 Momentum (Moss) Biennale, Moss
2010 “Untitled, 2010”, Lautom Contemporary, Oslo
2010 “Les Interlocuteurs”, La Vitrine Paris
2010 “Les Interlocuteurs” Les Printemps de Septembre, Toulouse 
2010 “Second Scenario”, La Box, Bourges, France
2009 “The foreign minister will be present...”, Lautom Contemporary, Oslo
2009 “Grid and Line”, Galerie Katharina Bittel, Hamburg
2008 “Lights on”, Astrup Fearnley Museet, Oslo
2008 “White Nights/Knights”, Jones Gallery, Köln 
2008 “Der Autorität”, Kunstverein Arnsberg, Tyskland
2008 “The Repetition of Signs”, Altefabrik, Rapperswil, Sveits
2008 “Representations”, D21, Leipzig, kuratert av Leif Magne Tangen

## Referanser


## Eksterne lenker
* kunstnerens Berlin galleri
* kunstnerens galleri i Hamburg
Livseliksir

**Livseliksir**, eller **eliksiret for udødelighet** er en mytisk trylledrikk som sikrer den som drikker den evig liv eller evig ungdom. Av og til krever myten at den drikkes fra et særskilt beger. Eliksiret skal ifølge noen versjoner også være i stand til å skape liv. I vesten er mytene gjerne avleggere av myter knyttet til Tot eller Hermes Trismegistus, som begge skal ha drukket «de hvite dråper» (flytende gull) og vunnet udødelighet, og forestillingen finnes også i en av Nag Hammadi-tekstene.Alkymister i forskjellige kulturer og til forskjellige tider har forsøkt å finne resepten til livseliksiret. 

Ordet *eliksir* kommer fra arabisk «Al-Iksir».

## Historie
### Kina

I det gamle Kina lette forskjellige keisere etter livseliksiret. Qin-dynastiets keiser Qin Shi Huang sendte den daoistiske alkymisten Xu Fu med 500 unge menn og 500 unge kvinner til Østerhavet for å finne eliksiret, men han vendte aldri tilbake (legenden vil at de i stedet oppdaget Japan). 

Oldtidens kinesere trodde at bestandige verdifulle substanser som jade, sinober eller hematitt ville overføre noe av sin bestandighet til den person som måtte ha konsumert dem.  Gull ble betraktet som særlig potent, ettersom det var et kostbart metall som ikke mister sin glans. Tanken om drikkbart gull kan spores til siste del av 300-tallet før Kristus i Kina. Kinas mest kjente alkymistiske verk, *[[Danjing yaojue]]* (c. 581 — c. 682 e.Kr.), drøfter i detalj bryggingen av livseliksirer (blant annet kvikksølv, sulfur, kvikksølv- og arsenikksalter).

Mange av stoffene som ble nevnt var langt fra livsforlengende; de var snarere aktivt giftige. Jiajing-keiseren (Ming-dynastiet) døde etter å ha inn tatt en dødelig dose av kvikksølv i et livseliksir hans alkymister hadde brygget. Historikeren Joseph Needham har utarbeidet en liste over kinesiske keisere hvis død sannsynligvis skyldes eliksirforgiftning.

### India
Livseliksiret amrita, som sikhene kaller «Amrit, udødelighetsnektaret» (Amrit Sanskar), beskrives i gamle hinduskrifter. Den som konsumerer bare det minste av *amrita* vinner evig liv. 

Omfattende legender om guder og demoner forteller om hvordan gudene ved hjelp av fjellene og en vasukislange satte i gang de prosesser i havene som frembragte livseliksiret.

### Europa

Comte de St. Germain, en andelsmann på 1700-tallet, skal ifølge legendene ha eid et mange hundre år gammelt livseliksir. Mange europeiske resepter spesifiserer at eliksiret burde oppbevares i klokker for at dets virkning skulle strykes. Også franskmannen  Nicolas Flamel ble tilskrevet æren for å ha utviklet et livseleksir.

## Referanser
Alex Teixeira

**Alex Teixeira Santos** (født 1990) er en brasiliansk fotballspiller som fra den 31. desember 2023 er klubbløs.

Før det spilte han fra 2010 og ut 2015 for ukrainske Sjakhtar Donetsk, der han tidvis var kaptein og scoret mange mål. Overgangen til Kina kostet Jiangsu 50 millioner euro.

Han startet karrieren i hjemlandet, i klubben Vasco da Gama. Der startet han å spille i 1999, men har ikke fått A-landskamper for hjemlandet.

## Referanser


## Eksterne lenker
*
Ma Gu

**Ma Gu** () er i kinesisk mytologi en legendarisk daoistisk ''xian'' (仙 «udødelig, transcendent») knyttet til livseliksiret. Navnet kan oversettes som «hamp-tjenestepiken»; det kinesiske tegnet for hamp er samtidig tegnet for cannabis. 

Fortellinger i kinesisk litteratur beskriver Ma Gu som en vakker ung kvinne med fuglelignende fingernegler, og tidlige legender knytter henne til huler. 

*Ma Gu xian shou* (麻姑獻壽 «Fødselsdagshilsener fra Ma Gu») er et populært motiv i kinesisk kunst.

## Litteratur
* Bretschneider, Emil. 1895. ''Botanicon Sinicum: Notes on Chinese Botany from Native and Western Sources. Part III, Botanical Investigations in the Materia Medica of the Ancient Chinese''. Kelly & Walsh. 
* Campany, Robert Ford. 2002. *To Live As Long As Heaven and Earth: Ge Hong’s Traditions of Divine Transcendents*. University of California Press.
* Christie, Anthony (1968). *Chinese Mythology*. Feltham: Hamlyn Publishing. ISBN 0-600-00637-9.
* Eberhard, Wolfram. 1968. *The Local Cultures of South and East China*, Alide Eberhard, tr. *Lokalkulturen im alten China*, v. 2, 1943. E.J. Brill. 
* Hahn, Thomas H. 2007. Bibliography of mountain-gazetteers 山志.
* Hwang, Hye Sook. 2004. An Investigation of Gynocentric Unity in Mago, the East Asian Great Goddess, and Elsewhere Presented at the Conference of Pacific and Southwest Women’s Studies, Scripps College, Claremont CA.
* Kohn, Livia. 1993. *The Taoist Experience: An Anthology*. State University of New York Press.
* Li, Hui-lin. 1974. "An archaeological and historical account of cannabis in China", *Economic Botany* 28:437-47.
* Liu Ts'un-yan and Judith Berling. 1982. "The 'Three Teachings' in the Mongol-Yuan Period," in Chan Hok-lam and Wm. Theodore de Bary, eds., *Yuan Thought: Chinese Thought and Religion under the Mongols*, 479-512, Columbia University Press. 
*Mair, Victor H. 1990. "Old Sinitic **Myag*, Old Persian *Maguš* and English *Magician*,” *Early China* 15: 27–47.
* Miyakawa Hisayuki. 1979. "Local Cults around Mount Lu at the Time of Sun En's Rebellion," in *Facets of Taoism: Essays in Chinese Religion,* Holmes Welch and Anna Seidel, eds., 83-102. New Haven: Yale University Press.
* Needham, Joseph. 1959. *Science and Civilisation in China*, Vol. 3, *Mathematics and the Sciences of the Heavens and the Earth*. Cambridge University Press. 
* Needham, Joseph. 1974. ''Science and Civilisation in China: Volume 5, Chemistry and Chemical Technology; Part 2, Spagyrical Discovery and Invention: Magisteries of Gold and Immortality''. Cambridge University Press. 
* Needham, Joseph. 1980. ''Science and Civilisation in China: Volume 5, Chemistry and Chemical Technology; Part 4, Spagyrical Discovery and Invention''. Cambridge University Press. 
* Penny, Benjamin. 2007 "Magu 麻姑," in *The Encyclopedia of Taoism*, Fabrizio Pregadio, ed., Routledge, 731-732.
* Wilhelm, Hellmut. 1944. [Review of] "Wolfram Eberhard: Untersuchungen über den Aufbau der chinesischen Kultur II. Teil 2: Die Lokalkulturen des Südens und Ostens," *Monumenta Serica* 9:209-230.
(202421) 2005 UQ513

****, også skrevet som **2005 UQ513**, er en cubewano med en absolutt størrelsesklasse på 3.4. Mike Browns nettside anslår at den høyst sannsynlig er en dvergplanet.  viser tegn på svak vannis. Akkurat som Quaoar, har den et svært rødt spektrum, som indikerer at overflaten sannsynligvis inneholder mye komplekse, bearbeidede organiske molekyler. Lyskurven viser variasjoner av *Δm*=0.3 mag, men ingen periode har blitt fastslått.

## Klassifisering
 har en perihelium på 37,3 AE. Minor Planet Center (MPC) klassifiserer den som en cubewano mens Deep Ecliptic Survey (DES) klassifiserer den som ScatExt. Selv om den dynamisk sett ville ha vært en god kandidat som medlem av Haumea-familien, gitt dens røde spektrum, så er den ikke det.

## Avstand
 befinner seg 48,6&nbsp;AE fra solen. Den vil nå sitt perihelium rundt 2123. Himmellegemet har blitt observert 59 ganger i løpet av 12 opposisjoner med precovery-bilder tilbake til 1990.

## Referanser


## Eksterne lenker

* 
*  Banesimuleringer fra JPL (Java) / Horizons Ephemeris
*  (202421) 2005 UQ513 Precovery Images
229762 Gǃkúnǁʼhòmdímà

**229762 Gǃkúnǁʼhòmdímà** eller **2007 UK<sub>126</sub>** er et av de største transneptunske objektene. Det ble oppdaget i 2007 av M.E. Schwamb, M.E. Brown og D.L. Rabinowitz. Etter oppdagelsen har man funnet biler av objektet tatt allerede i 2001.

Med en preliminær diameter på nesten 900 km er dette en kandidat til å i fremtiden få status som dvergplanet.

## Referanser


## Eksterne lenker
(84522) 2002 TC302

**** er et stort objekt i Kuiperbeltet. Den ble oppdaget 19. oktober 2002 av NEAT ved Palomar Observatory. 2002 TC302 har en diameter på ca 1&nbsp;150 km og har en middelavstand fra solen på ca. 55&nbsp;AE.

## Referanser


## Eksterne lenker
Tatra

**Tatra** kan vise til:

*Tatrafjellene, et fjellområde i Karpatene. Størstedelen ligger i Slovakia, en mindre del i Polen. 
**Høye Tatra, en fjellkjede i Tatrafjellene
**Tatra nasjonalpark (Slovakia), nasjonalpark i Slovakia
**Tatra nasjonalpark (Polen), nasjonalpark i Polen
*Lave Tatra, en fjellkjede sentralt i Slovakia
*Tatra (selskap), en tsjekkisk lastebilprodusent
**ČKD Tatra, en tidligere tsjekkisk trikkeprodusent
*Tatra Productions, et norsk plateselskap
*Tatra (Polen), et distrikt i Polen
(303775) 2005 QU182

***', også skrevet som ***' og **2005 QU182**, er et transneptunsk objekt med en absolutt størrelsesklasse på 3,7. Per november 2013 lister Mike Brown objektet som en mulig dvergplanet. Objektet nådde perihelium i 1971, og er nå omtrent 49&nbsp;AE fra solen. 

 har blitt observert 49 ganger i løpet av 8 opposisjoner med precovery-bilder tilbake til 1974.

## Referanser




## Eksterne lenker

*
Fredrik Gierløff

**Fredrik Wang Gierløff** (født 1984 i Oslo) er en norsk politiker (H). Han er fra 2013 politisk rådgiver for statsråd Bent Høie i Helse- og omsorgsdepartementet.

Han var leder i Bærum Unge Høyre 2004–2005, politisk rådgiver i Unge Høyre 2005–2006 og medlem av Unge Høyres sentralstyre 2006–2008. Han var praktikant i sekretariatene til Høyres stortingsgruppe sommeren 2006 og Moderaternas gruppe i Europaparlamentet våren 2007, deretter politisk rådgiver i Akershus Høyre sommeren 2007. Etter en tid som assistent for generalsekretæren i Den internasjonale demokratiske union ble han helsepolitisk rådgiver for Høyres stortingsgruppe og medredaktør i tidsskriftet *[[Minerva (norsk tidsskrift)|Minerva]]* i 2008.

Gierløff har bachelorgrad i statsvitenskap fra Universitetet i Oslo fra 2007 og mastergrad i teknologi, innovasjon og kultur fra samme universitet fra 2010.

## Referanser


## Eksterne lenker
* 
*  
*
Sætersgård stadion

**Sætersgård stadion** (også kalt ***Tolga idrettsplass*** og ***Sætersgård idrettsplass***) er en skiarena for langrenn, fotballstadion og en idrettsplass og tidligere en skøytearena på Tolga.

Tolga-Vingelen Fotballklubb spiller sine hjemmekamper her.

Man kjenner til resultater fra hurtigløp på skøyter i perioden for sesongene 1957/58 til og med 1964/65.

## Meritter
I sesongen 1962/63 under det internasjonale stevnet 23. og 24. mars 1963 forbedret Jonny Nilsson første dagen, Ivar Eriksens verdensrekord på 3 000 meter på 4.33,0 fra Bislett stadion 28. februar 1963, til 4.27,6. Det var anslått til å være rundt 5–6000 tilskuere der.

## Arrangementer på banen
;Ski
* Norgesmesterskapet på ski 2010
* Norgesmesterskapet på ski 2023
;Skøyter
* Allround-NM 1964 for junior herrer.
* Internasjonale stevner i hurtigløp på skøyter.

## Referanser




## Eksterne lenker
* Sætersgård stadion  på www.tolga-idrettslag.no
* 
* Tolga Idrettsplass på  www.SpeedSkatingStats.com og på  www.SchaatsStatistieken.nl (søster-nettsteder)
*
Kongresselva

**Kongresselva** er ei 6 km lang elv som renner fra vest og rett østover ut i Grønfjorden på Nordenskiöld Land, Spitsbergen. Elva renner fra Kongressvatnet like over den mektige Linnédalen i vest, og har god vandingsforbindelse til denne. Fra vannet går elva rett østover mellom fjellene Vøringen (676 m) og Heftyefjellet (440 m), og munner ut i fjorden på motsatt side av Barentsburg. 

Dalen har ikke isbreer eller morener, men noe myr-landskap nederst nær utløpet ved Minervaodden. Det er to nyere hytter oppe ved Kongressvatnet, og det stod en mindre fangsthytte (hus) nord for elva i mellomkrigstiden, men dette har siden forfalt. Huset ble oppført etter 1933 og ikke overtatt av Staten, det er heller ikke vernet.

## Referanser


## Eksterne lenker
*
Kokerihamna

**Kokerihamna** eller tidligere ***Hecla Hamn***, er ei bukt umiddelbart sør for Kokerineset på vestsiden av Grønfjorden, rett overfor Barentsburg i Nordenskiöld Land på vestre Spitsbergen, Svalbard. Stedet er en god ankringsplass og har vært brukt av en rekke hvalfangst- og jaktekspedisjoner gjennom historien. I nyere tid har byen Barentsburg hatt sin drikkevannskilde her, med et eget pumpe- og renseanlegg som forsyner tettstedet med rent drikkevann via en ledning under Grønfjorden.

Det er rester av tidlige anlegg for hvalfangst i bukta, trolig av nederlandsk opprinnelse, med rester av spekkovn og hustufter med tilstøtende gravfelt. Hvalfangerne dro tidvis inn hit for å jakte på reinsdyr og hente vann. 

Videre stod et hus oppført av Tromsø-skipperen Søren Zachariassen, han fisket sjørøye og i Russekeila lengre norsvest. Nederlenderne oppførte dessuten også en bygning i 1920, i tilknytning til sitt gruveanlegg i Barentsburg på andre siden av fjorden. 

Tidlig på 1900-tallet etablerte norske hvalfangere seg i området, og Heclahamn (Kokerihamna) ble en viktig ankringsstasjon for flytende hvalkokerier. Stedet fikk navn etter hvalfangstskipet «Hecla». 

Litt lengre sør i bukta står *Minervahytta*, en bygning som fortsatt finnes synlig på stedet. I 1925 oppførte vaktsjef Varming (som Varmingbukta er oppkalt etter) en hytte av bestikklugaren etter den forliste skuta «Minerva» som gikk ned i fjorden. Hytta sank siden i elvedeltaet i havna på sørsiden av Kokerineset. 

Det skal også ha stått et hus tilhørende Carl Sæther i Tromsø.

## Referanser


## Eksterne lenker
* 
* 
* Hvalfangststasjon kokerineset, kulturminnets beskrivelse i Riksantikvarens kulturminnedatabase.
* Gravfelt, beskrivelse
Hiorts hus

**Hiorts hus** er et gruve-anlegg med beboelseshus på østsiden av innerste del av Grønfjorden, umiddelbart under Heerfjellet (644 m), i Nordenskiöld Land på vestre Spitsbergen, Svalbard. Stedet ble brukt til å undersøke og holde vakt over skjerpankleggene ved en forekomst av kull her inne.

Brakkeanlegget ble oppført av Fredrik Hiort i 1908, på oppdrag fra Christian Anker. Litt sør for Hiorts Hus står et anneksjonsskilt inne i ei bukt ved bekkene som renner ut her fra Heerfjellet i øst. Et annet anneksjonsskilt står for øvrig plassert 1,5 km lengre nord, ved Larvikpynten under stupet av Heerfjellet. Senere i mellomkrigstiden ble anlegget overtatt som brukshus av Store norske Spitsbergen kulkompani.

## Referanser


## Eksterne lenker
* Hiorts Hus, kulturminnets beskrivelse i Riksantikvarens kulturminnesøk.
* Anneksjonsskiltet, beskrivelse i kulturminnesøk
Den dominikanske republikks kvinnelandslag i håndball

**Den dominikanske republikks kvinnelandslag i håndball** er håndballandslaget for kvinner i Den dominikanske republikk. Det reguleres av Federación Dominicana de Balonmano. Laget deltok for første gang i et håndball-VM i 2007. Det har deltatt til sammen to ganger i VM. Det har to bronsemedaljer fra panamerikamesterskapet i håndball, og vant også bronse under Panamerikanske leker 2011.

## Resultater
*Resultatene som er vist under er kun turneringer der Den dominikanske republikk har deltatt. Turneringer de ikke har tatt del i er ikke ført opp.*
### [[Verdensmesterskapet i håndball for kvinner|Verdensmesterskap]]
*  2007: 22.-plass
*  2013: 23.-plass

### [[Panamerikanske leker]]

*  2003: 5.-plass
*  2007: 4.-plass

*  2011: .-plass
*  2019: 5.-plass

### [[Panamerikansk mesterskap i håndball for kvinner|Panamerikansk mesterskap]]

*  2003: 6.-plass
*  2005: 5.-plass
*  2007: .-plass
*  2009: 4.-plass

*  2011: 6.-plass
*  2013: .-plass
*  2017: 8.-plass

### Nor.Ca.-mesterskapet
*  2017: .-plass
*  2019: 4.-plass

### [[Sentralamerikanske og karibiske leker|Mellomamerikanske og karibiske leker]]

*  2002: .-plass
*  2006: .-plass
*  2010: .-plass

*  2014: 4.-plass
*  2018: .-plass

## Eksterne lenker
* 
* Federación Dominicana de Balonmano hos Det internasjonale håndballforbundet
Paraguays kvinnelandslag i håndball

**Paraguays kvinnelandslag i håndball** er det kvinnelige landslaget i håndball for Paraguay. Det representerer landet i internasjonale håndballturneringer, og reguleres av Federación Paraguaya de Handball. Landslaget har deltatt i internasjonale turneringer siden 1986.

## Resultater
### [[Verdensmesterskapet i håndball for kvinner|Verdensmesterskapet]]

*  2007: 23.-plass
*  2013: 21.-plass
*  2017: 21.-plass

*  2021: 29.-plass
*    2023: 29.-plass
*   2025: 27.-plass

### [[Panamerikansk mesterskap i håndball for kvinner|Panamerikamesterskapet]]

*  1986: 5.-plass
*  1991: 5.-plass
*  2007: 4.-plass
*  2009: 7.-plass

*  2013: 4.-plass
*  2015: 7.-plass
*  2017: .-plass

### Sør- og sentralamerikansk mesterskap
*  2018: .-plass
*  2021: .-plass
*  2022: 5.-plass
*  2024: 4.-plass

### [[Panamerikanske leker]]
*  2007: 7.-plass
*  2023: .-plass

### [[Søramerikanske leker]]

*  2002: 4.-plass
*  2006: .-plass
*  2010: 5.-plass

*  2014: 5.-plass
*  2018: 4.-plass
*  2018: .-plass

## Eksterne lenker
* Federación Paraguaya de Handball hos Det internasjonale håndballforbundet
Polens kvinnelandslag i håndball

**Polens kvinnelandslag i håndball** er håndballandslaget for kvinner i Polen. Det reguleres av Związek Piłki Ręcznej w Polsce. Laget deltok for første gang i et håndball-VM i 1957. Det har deltatt til sammen 15 ganger i VM, med 4.-plass i 2013 og 2015 som beste plassering. I EM har de deltatt sju ganger, med 5.-plass som beste plassering.

## Resultater
### Verdensmesterskapet
*1957 – 7.-plass
*1962 – 7.-plass
*1965 – 8.-plass
*1973 – 5.-plass
*1975 – 7.-plass
*1978 – 6.-plass
*1986 – 13.-plass
*1990 – 9.-plass
*1993 – 10.-plass
*1997 – 8.-plass
*1999 – 11.-plass
*2005 – 19.-plass
*2007 – 11.-plass
*2013 – 4.-plass
*2015 – 4.-plass
*2017 – 17.-plass
*2019 – *ikke kvalifisert*

### Europamesterskapet
*1996 – 11.-plass
*1998 – 5.-plass
*2006 – 8.-plass
*2014 – 11.-plass
*2016 – 15.-plass
*2018 – 14.-plass
*2020 – 14.-plass

## Eksterne lenker
* 
* Związek Piłki Ręcznej w Polsce hos Det internasjonale håndballforbundet
Filosofiåret 1688

**Filosofiåret 1688** er en oversikt over hendelser, utgivelser og personer med tilknytning til filosofi i 1688.

## Hendelser
* 7. juli - I et brev til John Locke formulerte William Molyneux den filosofiske spørsmålsstillingen som er kjent som *[[Molyneuxs problem]]*.

## Publikasjoner

## Fødsler
*22. januar - Jacob Friedrich Reimmann, tysk teolog, pedagog og filosof (død 1743)
*29. januar - Emanuel Swedenborg, svensk naturvitenskapsmann, filosof, mystiker og religiøs tenker (død 1772)
*26. september - Willem 's Gravesande, nederlandsk filosof (død 1742)

## Dødsfall
*8. mars - Honoré Fabri, fransk jesuitt, matematiker, astronom, filosof og fysiker (født 1608)
*1. juni – Hayashi Gahō, japansk filosof (født 1618)
*26. juni - Ralph Cudworth, engelsk filosof (født 1617)
*22. september - François Bernier, fransk lege og filosof (født 1625)


Fil:JFReimmann.jpg|Jacob Friedrich Reimmann(1688-1743)
Fil:Emanuel Swedenborg.jpg|Emanuel Swedenborg(1688-1772)
Fil:Willemsgravesande.jpg|Willem 's Gravesande(1688-1742)
File:Ralph Cudworth.jpg|Ralph Cudworth(1617-1688)


## Se også
*Filosofi på 1600-tallet
*Opplysningstiden
Sverige under Paralympiske vinterleker 2014

**[[Sverige]]** deltok under **[[Paralympiske vinterleker 2014]]** i Sotsji i Russland.

Før lekene i Sotsji 2014 hadde Sverige vunnet 95 medaljer (25 gull, 30 sølv og 40 bronse) fra de 10 vinterlekene nasjonen hadde deltatt i siden 1976.

## Medaljevinnerne

## Referanser
Canada under Paralympiske vinterleker 2014

**[[Canada]]** deltok under **[[Paralympiske vinterleker 2014]]** i Sotsji i Russland og kom på tredjeplass i medaljesammendraget.

## Medaljevinnerne

## Referanser
Tsjekkias kvinnelandslag i håndball

**Tsjekkias kvinnelandslag i håndball** er håndballandslaget for kvinner i Tsjekkia. Det reguleres av Český svaz házené. Laget deltok for første gang i et håndball-VM i 1995. Det har deltatt til sammen sju ganger i VM, med 8.-plass som beste plassering. I EM har det deltatt sju ganger, og har der 8.-plass som beste plassering.

## Resultater
### Verdensmesterskapet
*1993 – 9.-plass
*1995 – 13.-plass
*1997 – 13.-plass
*1999 – 19.-plass
*2003 – 15.-plass
*2013 – 15.-plass
*2017 – 8.-plass

### Europamesterskapet
*1994 – 8.-plass
*2002 – 8.-plass
*2004 – 15.-plass
*2012 – 12.-plass
*2016 – 10.-plass
*2018 – 15.-plass
*2020 – 15.-plass

## Eksterne lenker
* 
* Český svaz házené hos Det internasjonale håndballforbundet
Marja Mortensson

**Marja Helena Fjellheim Mortensson** (født 1995) er en musiker fra Svahken sijte i Engerdal. Hun er sørsame og bruker sørsamisk joik i sin musikk. 

I 2017 utga hun debutalbumet *Aarehgïjre* («tidlig-vår»). På sitt andre soloalbum, *Mojhtestasse - Cultural Heirlooms*, medvirket jazzmusikerne Jakop Janssønn og Daniel Herskedal. For albumet vant hun Spellemannprisen 2018 i klassen folkemusikk/tradisjonsmusikk og ble dessuten nominert til Nordic Music Prize 2018. Hun fikk også NOPAs musikkpris for 2018 for låten «Mojhtesh» fra albumet. Sammen med  startet hun bandet Moenje som kombinerer joik og folkemusikk fra Helgeland og Trøndelag. Bandet ga ut debutalbumet *Klarvær* i 2019. Sammen med Herskedal ga hun i 2019 ut albumet *Lååje – Dawn*. For albumet ble de nominert til Folkelarmprisen 2020 i åpen klasse. I 2021 ga hun ut sitt fjerde album, *Raajroe – The Reindeer Caravan*, i samarbeid med Herskedal, Janssønn og Kringkastingsorkesteret. For albumet vant hun Spellemannprisen 2021 i klassen tradisjonsmusikk. Hun ble kåret til årets folkemusiker under utdelingen av Folkelarmprisen i 2021. Sammen med Kringkastingsorkesteret spilte hun i 2021 inn TV-programmet *Raajroe – Marja Mortensson og KORK* som en del av NRK-serien **. Programmet vant Gullruten 2022 i klassen beste lydproduksjon.

## Diskografi
* *Aarehgïjre - Early Spring* (2017, Vuelie)
* *Mojhtestasse - Cultural Heirlooms* (2018, Vuelie) - med Jakop Janssønn og Daniel Herskedal
* *Lååje - Dawn* (2019, Vuelie) - med Daniel Herskedal
* *Raajroe – The Reindeer Caravan* (2021, Veadta) - med KORK, Jakop Janssønn og Daniel Herskedal
* *Båalmaldahkesne – Entwined* (2024, Veadta)

## Priser og nominasjoner

## Referanser

## Eksterne lenker
* 
*
Kjerringøy handelssted

**Kjerringøy handelssted** ligger ved ei naturlig havn på Kjerringøy i Bodø kommune i Nordland fylke. Handelsstedet er fredet av Riksantikvaren og fremstår som komplett med 15 bevarte bygninger. Driften ble avviklet på slutten av 1950-tallet og kjøpt av Nordlandsmuseet i 1959. Nordlandsmuseet driver nå handelsstedet som museum, med omvisninger og arrangementer i sommersesongen.

## Historie
På 1600-tallet var stedet et skipperleie og markedsplass.
Johannes Staalenius Bernhoft overtok Kjerringøy som krongods etter 1750, og skal være den som først oppførte bygninger på handelsstedet. Han drev med jektefart, handel og hadde gjestgiveri. Hans sønn Adam Hubøl Schorut Bernhoft fikk gjestgiverbevilling i 1791. 

I 1803 døde Adam Bernhoft og handelsstedet ble kjøpt av Christian Lorentzen Sverdrup. Med ham starter en oppgangstid for stedet som etter hvert innebar krambodshandel, gjestgiveri, gårdsdrift, jektefart, fiskeoppkjøp, dampskipsekspedisjon, telefon og poståpneri. Han bygde flere av husene som kan ses i dag. Da Sverdrup døde overtok hans svigersønn Jens Nicolai Ellingsen, som var gift med Sverdrups eldste datter Anna Elisabeth Sverdrup. Ellingsen oppførte også noen bygninger på handelsstedet. Han døde barnløs i 1855 og Anna Elisabeth overtok driften alene frem til 1859. Da giftet hun seg med den talentfulle krambodsbetjenten på handelsstedet: Erasmus Benedikt Kjerschow Zahl.

Med Zahl starter den virkelige storhetstiden for handelsstedet. Han var en dyktig forretningsmann, skipsreder og godseier. Under hans tid ble Kjerringøy et av de rikeste handelsstedene i landsdelen. Da Zahl døde overtok slektninger handelsstedet, og skalerte ned driften til kun gårdsdrift og landhandel.

Forfatteren Knut Hamsun lot seg inspirere av miljøet rundt Kjerringøy i flere av sine romaner, og flere av filmatiseringene er gjort der.

## Galleri

Fil:Kjerringøy september 2010.jpg|Kjerringøy handelssted i 2010
Fil:Kjerringøy Handelssted.jpg|Kjerringøy handelssted

## Litteratur
* Halvor Vreim: Kjerringøy handelssted fra bokhylla.no
* Astrid Bugge: Ryer og underskjørt fra Kjerringøy fra bokhylla.no

## Eksterne lenker
* 
* Kjerringøy handelssted fra Olavsrosa
* 

__NOTOC__
Depotstopp

Et **depotstopp** (engelsk: *pit stop*, tysk: *Boxenstopp*) er i motorsport når et kjøretøy svinger av banen og stopper i depot under et løp for fylling av drivstoff, dekkbytte, reparasjoner, mekaniske justeringer, førerbytte, eller en kombinasjon av disse. Hvilke gjøremål som er tillatt under et depotstopp varierer, og bestemmes av reglementet for den enkelte konkurranse.

Depotområdet består vanligvis av en depotstrekke (på britisk-engelsk kalt *pit lane*, men i USA kalt *pit road*) som går parallelt med start/mål-langsiden, og en rad med garasjer (som regel én per lag) hvor oppgaver som klargjøring og reparasjoner kan utføres. Arbeidet under et depotstopp blir gjort av eksempelvis fra fem til tjue ingeniører og mekanikere per bil (også kalt et *pit crew*), mens føreren venter i bilen (bortsett fra når stoppet involverer et førerbytte, som i langdistanseløp). 

## Se også
* Gjennomkjøringsstraff
* Undercut, strategi for depotstopp
* Overcut, strategi for depotstopp

## Referanser


## Eksterne lenker
*
Diego Costa

**Diego da Silva Costa** (født 7. oktober 1988) er en brasilianskfødt spansk fotballspiller som fra den 30. juni 2023 er klubbløs.

Han har tidligere spilt for de portugisiske klubbene Braga og Penafiel, der han blant annet var to perioder i Braga. Han har også spilt for de spanske klubbene Celta Vigo, Albacete, Real Valladolid, Rayo Vallecano og Atlético Madrid.

Den 21. september 2017 ble Chelsea og Atlético Madrid enige om en overgangssum for Diego Costa. 31. desember 2017 skrev han under for Atlético Madrid. Han får draktnummer 18.

## Landslaget
Costa har spilt to landskamper for , men i oktober 2013 valgte han å gå over til å spille for  istedenfor. Han fikk spansk pass i september 2013 og debuterte for det spanske landslaget den 5. mars 2014. Begge landskampene han har for Brasil var treningskamper som ble spilt i mars 2013 mot henholdsvis Italia og Russland.

Han ble tatt ut i s tropp til VM i fotball 2018 i Russland.

## Meritter
;Atlético Madrid
* UEFA Super Cup (3): 2010, 2012, 2018
* Copa del Rey: 2012–2013
* Supercopa de España: 2 plass 2013
* Primera División: 1 plass 2014
* Capital One Cup: 2014/15
* Barclays Premier League: 2014/15
*Barclays Premier League: 2016/2017

## Referanser


## Eksterne lenker
* 
* BDFutbol profile
Inger Bjørnhaug

**Inger Leganger Bjørnhaug** (født 4. april 1945) er en norsk professor og historiker, tilknyttet Høgskolen i Lillehammer. Hun er nå (2013) professor emeritus - samtidshistorie.

Bjørnhaug studerte på 1970-tallet ved Universitetet i Oslo. Hun var aktiv i ml-bevegelsen, og bidro blant annet i AKP(m-l)s teoretiske tidsskrift *[[Gnist (tidsskrift)|Røde Fane]]*. I 1975 skrev hun hovedoppgave om jernstreiken 1923-1924.

Hun har i sin karriere arbeidet mest med emner rundt arbeiderbevegelsens historie. Bjørnhaug har skrevet om Mesna Kartonfabrik 1945–1980, arbeidets betydning og arbeidernes holdninger til arbeid og bedrift (doktorgradsavhandling) og første bind av Norsk Kommuneforbunds historie. Sammen med Øyvind Bjørnson, Terje Halvorsen og Hans-Jakob Ågotnes var hun redaktør for boka *I rettferdighetens navn*, utgitt ved LOs 100-årsjubileum. Hun var også en sentral forfatter da trebindsverket om LOs historie ble utgitt i 2009.

## Bibliografi
**[https://urn.nb.no/URN:NBN:no-nb_digibok_2016011348237 NKP stiftes. Jernstreiken]* (forord), Oktober, 1974 
**Gleden ved helt stykke arbeid : Heismontørenes fagforening 1955-1980*, Heismontørenes fagforening, 1986
* *Mesna Kartonfabrik A/S 1945 - 1980: arbeidets betydning og arbeidernes holdninger til arbeid og bedrift*, Universitetet i Bergen, 1993/1998
* *Norsk Kommuneforbund 75 år. 1920-1945 : et mangfoldig fellesskap*, bind 1, 1994
* *Dølaby, verdensby. Lillehammer og Fåbergs historie*, bind 3, 2000 
* *I rettferdighetens navn : LO 100 år : historiske blikk på fagbevegelsens meningsbrytninger og veivalg* (red.) 2000
* *Vi laga stålet*, Jernverksklubben i Mo i Rana, 2005
* *Medlemsmakt og samfunnsansvar : 1935-1969. LOs historie*, bind 2 (med Terje Halvorsen) 2009 
* 

## Referanser


## Eksterne lenker
 

* Om Inger Bjørnhaug på forlaget Gaidaros nettsider 
* Om Inger Bjørnhaug på Høgskolen i Lillehammers nettsider
Storehogen

**Storehogen** er en sender for fjernsyn og radio i Sogndal i Sogn og Fjordane som ble byget i 1959. Stasjonen fikk da et 42 meter høyt antennetårn. FM ble satt i drift på stasjonen i 1959, og fjernsyn i 1965. Manuell mobiltelefon ble installert på Storehogen i 1972 for å dekke storparten av indre Sogn. Stasjonen fikk påbyget et nytt tårn i 1988 på 109 meter. Da det nye digitalnettet for fjernsyn ble satt i drift høsten 2007, ble en av stasjonane plassert på Storehogen.

## Eksterne lenker
* Storehogen hovudsendar 
* Slo ned på Storehogen
Pit

**Pit** kan vise til:

* Depot (engelsk: *pit*), et område på en motorsportsbane hvor det utføres depotstopp
* Pit (Kid Icarus), en spillfigur i Kid Icarus-serien
* PIT, IATA-flyplasskoden for Pittsburgh internasjonale lufthavn
NM i troppsgymnastikk 2011 (nasjonale klasser)

**NM i troppsgymnastikk 2011 i nasjonale klasser** for senior og junior ble arrangert 18. - 19. juni 2011, i Arendal. Arrangør var Arendals Turnforening.

I konkurranseformen *nasjonale klasser* konkurrerer lagene i frittstående, tumbling og trampett som separate konkurranser, i motsetning til TeamGym, der det konkurreres sammenlagt.

## Resultater, senior
### Kvinner
#### Frittstående

#### Tumbling

#### Trampett

### Menn
#### Frittstående

#### Tumbling

#### Trampett

### Mix
#### Frittstående

#### Tumbling

#### Trampett

## Resultater, junior
### Kvinner
#### Frittstående

#### Tumbling

#### Trampett

### Menn
#### Frittstående

#### Tumbling

#### Trampett

### Mix
#### Frittstående

#### Tumbling

#### Trampett

## Se også
*NM i troppsgymnastikk 2011 (TeamGym)

## Eksterne lenker
* Arendals Turnforening - Norgesmesterskap troppsgymnastikk nasjonale klasser junior og senior 18. - 19. juni 2011
EM i troppsgymnastikk 2014

**Europamesterskapet i troppsgymnastikk 2014** for senior og junior ble arrangert 13. - 19. oktober 2014, i Reykjavík på Island.

Konkurranseformen er *TeamGym*, slik at det konkurreres sammenlagt i frittstående, tumbling og trampett.

## Resultater
### Senior kvinner

### Senior herrer

### Senior mix

### Junior kvinner

### Junior herrer

### Junior mix

## Eksterne lenker
*
Etisk råd for forsvarssektoren

**Etisk råd for forsvarssektoren** er et norsk statlig organ opprettet av Forsvarsdepartementet i januar 2012. Organet har som mandat å «styrke etisk bevissthet og etisk refleksjon blant alle ansatte i forsvarssektoren». Forsvarssektoren er definert som virksomhetene til Forsvarsdepartementet og de fire etatene Forsvaret, Forsvarsbygg, Forsvarets forskningsinstitutt og Forsvarsmateriell.

## Sammensetning
Etisk råd for forsvarssektoren består av ti medlemmer med juridisk, militærfaglig og etisk kompetanse oppnevnt av Forsvarsdepartementet.

* Kjersti Fjørtoft - leder
* Terje Hanssen - nestleder
*Norunn Kosberg - sekretær
* May Britt Thorseth - medlem
* Camilla G. Cooper - medlem
*Gudmund Waaler - medlem
* Mathea Slåttholm Sagdahl - varamedlem
* Ole-Anders Turi - varamedlem

## Referanser


## Eksterne lenker
*
Baugé-en-Anjou

**Baugé-en-Anjou** er en kommune i departementet Maine-et-Loire i regionen Pays de la Loire vest i Frankrike. Kommunen ble opprettet 1. januar 2013 ved at de fem tidligere kommunene Baugé, Montpollin, Pontigné, Saint-Martin-d'Arcé og Le Vieil-Baugé ble slått sammen. Fra 1. januar 2016 ble kommunen utvidet ved sammenslåing med de ni kommunene Bocé, Chartrené, Cheviré-le-Rouge, Clefs-Val d'Anjou, Cuon, Échemiré, Fougeré, Le Guédeniau og Saint-Quentin-lès-Beaurepaire.

Kommunesenteret er i Baugé.

## Befolkningsutvikling
***Antall innbyggere i kommunen Baugé-en-Anjou***

## Referanser
* Kommunedata fra INSEE


## Eksterne lenker
* 
* Kommunedata INSEE
Adrien Rabiot

**Adrien Rabiot** (født 1995) er en fransk fotballspiller som spiller for . 

Han har tidligere spilt for , og har vært på utlån til .

## Landslaget
Den 15. november 2016 fikk han sin første landskamp for  mot .

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Club profile
* Profile  på FFF
Samordnet registermelding

**Samordnet registermelding** i Altinn er en løsning der registrering av og endring for norske foretak skjer samtidig i syv offentlige registre, inkludert Enhetsregisteret, Foretaksregisteret og Merverdiregisteret. Løsningen kan brukes for de fleste meldinger og organisasjonsformer.

Det som tidligere var ett skjema på ni sider finnes nå som en fulldigitalisert versjon i Altinn. Digitalisering av Samordnet registermelding representerer en betydelig forenkling for norsk næringsliv.

Samordnet registermelding benyttes til registrering, men ikke minst for endringer. Det er over  bedrifter i Norge (2013). Disse benytter meldingen for å rapportere til myndighetene om en rekke forhold, blant annet endringer i styre, skifte av revisor, kapitalendringer og adresseendringer, fusjon, fisjon. Sammen med nylige lovendringer i Aksjeloven er en fulldigitalisert Samordnet registermelding et viktig steg på veien for å oppfylle visjonen om at et selskap skal kunne «fødes og dø» elektronisk.

Samordnet registermelding har sin bakgrunn i Enhetsregisterloven fra 1995 og Enhetsregisteret som er en del av Brønnøysundregistrene. I stedet for å sende inn meldinger til flere ulike registre, samlet man all informasjonen i ett – riktignok mer omfattende – «samordnet» skjema. Derav navnet. Etater og andre offentlige institusjoner som hadde krav på informasjon, fikk disse fra Enhetsregisteret.

## Eksterne lenker
* Registrering og endring i Altinn
James Ward-Prowse

**James Michael Edward Ward-Prowse** (født 1994) er en engelsk fotballspiller som spiller for , på utlån fra . Han spiller primært som sentral midtbanespiller.

Ward-Prowse debuterte for  i Premier League i første serierunde i 2012/2013-sesongen mot , en kamp Southampton tapte 3–2.

Sommeren 2023 ble han solgt til West Ham. Der spilte han 38 kamper og scoret 7 mål i 2023-2024 sesongen. Første halvdel av 2024-2025 sesongen var han på lån hos Nottingham Forrest. Der spilte han 9 kamper. I februar 2025 ble han tilbakekalt fra låneoppholdet. I februar 2026 dro han på nytt låneopphold, denne gangen til Burnley. 

## Landslaget
Den 22. mars 2017 fikk han sin første landskamp for  mot . I en kamp engelskmennene tapte 1-0 borte.  Ward-Prowse har spilt totalt 11 kamper for England og scoret 2 mål. Hans siste landskamp så langt i karrieren kom i 2022.

## Referanser


## Eksterne lenker
* 
* Southampton FC profile 
* ESPN profile
Du (Årets person i Time)

**«Du»** ble i 2006 valgt som Årets person i nyhetsmagasinet ''Time''. Dette var en anerkjennelse av de millioner av personer som bidrar med brukergenerert innhold til wikis (som Wikipedia), YouTube, MySpace, Facebook og mangfoldet av deltakerdrevne, interaktive nettjenester.

## Referanser
Fjallkonan

**Fjallkonan** (islandsk for «fjellkvinnen») er en kvinnelig personifikasjon av Island. Hun ble først beskrevet i *Ofsjónir* fra 1752 av Eggert Ólafsson og først navngitt i diktet «Íslands minni» av Bjarna Thorarensen. Etter dette har Fjallkonan blitt et utbredt islandsk nasjonalsymbol.

Hun ble først avbildet i en engelsk bok, *Icelandic Legends* (1864–1866), tegnet av den tyske illustratøren Johann Baptist Zwecker (1815–1876) etter en beskrivelse gitt av oversetteren Eiríkur Magnússon. Dette bildet omtalte han så i et brev til Jón Sigurðsson:

:Dette bildet av en kvinne er ment å representere Island, fordi hun på hodet har en krone av is som flammer spruter opp fra. På skulderen har hun en ravn, den mest typiske fuglen på Island &mdash; Odins gamle venn. [...] En måke svever over vannet og det sydende tidshavet, og historiske runestaver flyter i land innen rekkevidde for kona; hun har allerede en av dem i handa. De skal stå for litteraturen og historien til landet vårt. Over kvinnen er det en nattehimmel med stjerner og måne. Bak henne er fjell med topper badet i månelys.

Tidsskriftet *[[Fjallkonan (tidsskrift)|Fjallkonan]]* ble grunnlagt av Valdimar Ásmundsson og kom ut i Reykjavík fra 1884 til 1911. Nettstedet *fjallkonan.is* er et prosjekt fra Reykjavik museum som formidler islandsk kvinnehistorie.

En kvinne utkledd som Fjallkonan dukket første gang opp under Islandsdagene i Winnipeg i Canada i 1924. Siden 1944 har kvinner utkledt som Fjallkonan lest opp dikt på den islandske nasjonaldagen 17. juni en rekke steder på Island.

## Se også
* Personer som nasjonalsymboler

## Referanser


## Eksterne lenker
* timarit.is om bladet ''Fjallkonan'' (på islandsk) 
* fjallkonan.is  (engelsk utgave )
* murderiseverywhere.blogspot.com om «Sautjándi júní“
* Liste over kvinner som har opptrådt som Fjallkonan på nasjonaldagen 1944-2012
The Haunting

**The Haunting** har flere alternativer:

**[[Det spøker på Hill House]]* (*The Haunting*), en amerikansk skrekkfilm fra 1963 regissert av Robert Wise.
**[[Hjemsøkt]]* (*The Haunting*), en amerikansk skrekkfilm fra 1999 (en nyinnspilling av filmen fra 1963).
**[[The Haunting in Connecticut]]*, en amerikansk psykologisk grøsserfilm fra 2009.
**[[Barneys spøkelse]]* (*The Haunting*), ei barnebok fra 1982 av Margaret Mahy.
**The Haunting*, en roman fra 1998 skrevet av Joan Lowery Nixon.
Alberto Moreno

**Alberto Moreno Pérez** (født 1992) er en spansk fotballspiller som spiller for den italienske klubben Como 1907.

Han spiller også på det .

## Klubbfotball
### Sevilla
Moreno er født og oppvokst i Sevilla i Andalucía. Han gikk  gradene i barndomsklubben Sevilla FC, og tilbrakte sin første sesong som senior i 2011–12 på reservelaget til Sevilla. Den 8. april 2012 debuterte han på førstelaget i La Liga, da han kom inn som innbytter for Manu del Moral i de siste minuttene av 0–1 tapet borte mot Athletic Bilbao.

Moreno ble fast på førstelaget i februar 2013. Den 4. oktober fornyet han sin kontrakt med klubben frem til 2018.

Den 20. oktober 2013 fikk Moreno sitt første mål for førstelaget, da han scoret i 2–2 kampen mot Real Valladolid.

### Liverpool
Den 12. august 2014 ble det kjent at etter en og en halv måned med forhandlinger, hadde Liverpool FC blitt enige om 12 millioner punds overgang med Sevilla for Moreno. Overgangssummen kunne angivelig øke til om lag 15 millioner pund dersom diverse kriterier ble oppfylt. Han ble så trukket fra Sevillas lagoppstilling til 2014 UEFA Super Cup-kampen mot Real Madrid samme kveld. Liverpool bekreftet overgang 16. august. 
Moreno ble dermed manager Brendan Rodgers' åttende kjøp sommeren 2014. Moreno debuterte 25. august i bortekampen mot Manchester City, og gjorde en feil før Jovetić scoret det første målet for City. Han ble også skadet like før kampen var ferdig. I sin andre kamp fikk Moreno sitt første mål for Liverpool, da han scoret 3-0 målet i 3-0 seieren borte mot Tottenham. Han erobret da ballen på egen halvdel, løp over halve banen og satte den i nettet bak Lloris.

### Villarreal
Den 9. juli 2019 skrev han under en femårskontrakt med Villarreal.

## Landslagsspill
Han var med på å vinne U-21 EM for det spanske U-21 landslaget i 2013. Han debuterte for det spanske landslaget den 15. oktober 2014 i en VM-kvalifiseringskamp mot Georgia, en kamp Spania vant 2-0. Han ble tatt ut i bruttotroppen til VM-2014 i Brasil, men han kom ikke videre til 23-manns troppen.

## Meritter
**Sevilla**
* Europaligaen: 2013/14

**Spania U-21**
* U-21 EM: 2013

Liverpool

Champions League 2019 

Villareal

Europaligaen 2021

## Se også
* Statistikk om Liverpool FC.

## Referanser


## Eksterne lenker
* 
*  BDFutbol profile
*  Futbolme profile 
*
Peugeot Speedfight

**Speedfight** er en scooter fra den franske bilprodusenten Peugeot. Det selges både en 50ccm variant og en 100ccm variant, begge har en 2-taktsmotor. Speedfight 2 ble laget i 2001 etter den vellykkede Peugeot Speedfight. Tegninger av frontpanelet, bakenden og lys er forskjellig på de to modellene. Den er utstyrt med Minarelli vertical 2-taktsmotoren. Speedfight 2 er tilgjengelig i luftkjølte (AC) og væskekjølte varianter (LC).

Peugeot Speedfight 2 2000-2004 har en 12mm og i noen utgaver en 17,5mm Gürtner forgasser i stedet for en Dellorto forgasser. Peugeot lanserte i 2009 etterkommeren Speedfight 3. Den er utstyrt med en reedventil og kan fås med trommelbrems bak eller med skivebrems, men skivebrems koster mer. Det finnes flere «spesial» utgaver slik som 207-utgaven og Prost-utgaven(oppkalt etter Formel 1-føreren Alain Prost).

Speedfight 3 Modellen ble lansert i **2009** som etterfølgeren til Speedfight 2, og er en del av Peugeot sin populære Speedfight-serie. Speedfight 3 er hovedsakelig rettet mot ungdoms og pendlersegmentet, og er kjent for sitt sportslige design og gode kjøreegenskaper. Speedfight 3 har et aggressivt og moderne design med skarpe linjer og dobbel frontlykt. Modellen finnes i flere fargevarianter og spesialutgaver, inkludert **Darkside** og **Iceblade**. Scooteren har en kompakt ramme og lav sittehøyde, noe som gjør den lett å manøvrere i bytrafikk. Scooteren kan fås med Minarelli horizontal 2-takt 50cc luftkjølt(AC) eller væskekjølt(LC). den kan også fåes med Gy6 125cc.

**Peugeot Speedfight 4** er en scooter fra Peugeot Motocycles som ble lansert i **2014** som etterfølgeren til Speedfight 3. Modellen har et mer moderne og aggressivt design, inspirert av sportsmotorsykler, med LED-lys og oppdatert instrumentpanel. Speedfight 4 leveres med 49 cm³ motor i både luftkjølt(AC) og væskekjølt utgave(LC), og er tilpasset strengere utslippskrav. Scooteren er utviklet for bykjøring og er populær blant unge førere i flere europeiske land.

**Trimming og styling av Speedfight-modellene** er populært fordi scooterne har et sportslig utgangspunkt og et stort utvalg tilgjengelig tilbehør. Styling gir eiere mulighet til å personliggjøre kjøretøyet og uttrykke egen stil, noe som kan øke trivsel og eierskapsfølelse. Trimming omtales ofte som attraktivt fordi det kan gi bedre akselerasjon og kjøreegenskaper i kontrollerte omgivelser, for eksempel på lukket bane. Samtidig er det viktig å merke seg at tekniske endringer som øker ytelsen vanligvis ikke er tillatt på offentlig vei og kan få konsekvenser for sikkerhet, forsikring og lovlighet. 

## Referanser